**התנסות במחקר במעבדה של פרופ' רבקה תובל משיח**

שנת הלימודים תשפ"ד

בתוך המעבדה יש כמה תחומי מחקר מרכזיים: מחקר בפסיכותרפיה ותהליכים בטיפול, מחקר על היבטים מגדריים בפסיכולוגיה (בשנים האחרונות בעיקר אימהות או מעגל החיים של נשים) ומחקר בתחום ההתמודדות עם טראומה ודחק. **בשנה הקרובה נתחיל מחקר על רווחה ובריאות נפשית באקדמיה.**

**מחקרי טיפול**- קיימים כעת במעבדה כמה פרויקטים מחקריים העוסקים בחקר תהליכים בטיפול, ניתוח טקסטים טיפוליים של פגישות טיפוליות בפסיכותרפיה פסיכודינמית הנערכות בקליניקה המחקרית של בר אילן, על פי כלי קידוד נרטיבי , וכלים ממוחשבים.

הפרוייקטים הנוכחיים עוסקים בשיפוט מוסרי של מטפלים כלפי מטופלים, ובחוויות של מטופלים בטיפול.

העבודה תכלול : תמלול של שעות טיפוליות, התנסות בקידוד של שעות מצולמות וסיוע נוסף במידת הצורך.

העבודה תעניק לסטודנטים חשיפה למתרחש בחדר הטיפולים, לתחומי חשיבה תיאורטיים חדשים, ולכלים מחקריים עכשוויים החוקרים תהליכי שינוי בטיפול.

לסטודנטים שיש להם ידע במחשבים- יתרון.

**מחקר על אימהות ונשים במעגל החיים-** בתקופה הנוכחית מתקיימים שני מחקרים: האחד על מסירת ילדים לאימוץ באיי פיג'י, והשני על התמודדות אימהות חרדיות עם נושא המוגנות מפני פגיעה מינית, ופגיעה בילדיהן.

**מחקר בתחום הדחק וטראומה**: מתקיימים כמה פרוייקטים העוסקים בהתמודדות אישית ומשפחתית עם דחק.

הפרוייקטים הנוכחיים קשורים לפציעה מוסרית, להתמודדות בני נער עם מחלות מסכנות חיים, לרגש הנוסטלגיה, להתמודדות עם אובדן הורים מבוגרים, להתמודדות זוגית עם התמכרות של אחד מבני הזוג, ולהתמודדות אימהות עם פגיעה מינית בילדיהן.

העבודה תכלול : תמלול של ראיונות, קידוד נתונים, וסיוע נוסף במידת הצורך.

העבודה תעניק לסטודנטים חשיפה למחקר בתחום הטראומה, ידע תיאורטי ומתודולוגי, כמותי ואיכותני, והיכרות עם הספרות.

לפרטים נוספים ניתן לפנות למייל: rptlbi@gmail.com